Dennis Hauger

Dennis Hauger (sündinud 17. märtsil 2003 Oslos) on norra autosportlane, Red Bulli juunioride meeskonna liige ja 2023 FIA vormel 2 meistrivõistlustel MP Motorspordi võistleja, 2021 FIA vormel 3 meister.

Karjäär

Esialgsed õnnestumised: 2011–2017
Hauger alustas autosõidukarjääri 2011. aastal Norra kardimeistrivõistlustel. Samuti aastal 2011 saavutas Hauger kaheksa-aastaselt oma esimese võidu. Aastatel 2011–2013 oli Dennis Hauger 70 võidusõidust 62 poodiumil. Esimese suurema tulemuse saavutas ta 2015. aastal: ta triumfeeris Itaalia meistrivõistluste kategoorias 60 Mini ning lõpetas esikohaga ka WSK Super Masters meistrivõistlustel. Isegi sel aastal võitis ta Vega International Winter Trophy. Järgmisel hooajal osales ta juba Saksamaa juunioride kardisõidu meistrivõistlustel, mille ta ka võitis. 2017. aastal kardis osales ta Saksamaa kardimeistrivõistlustel. Samal aastal võitis Hauger hooaja meistrivõistlused.

Esimene väljakutse. Vormel 4 kategooriad: 2017–2019
2017. aasta septembris sai ametlikuks ühinemine Red Bulli vormel-1 meeskonna noorteprogrammiga Red Bull Junior Team. Kuu aega hiljem teatati, et 2018. aastal kuulub ta Suurbritannia Vormel 4 meistrivõistluste alasse. Ta lõpetas hooaja TRS Ardeni juunioride meeskonnas. Ta sai hooaja jooksul neli võitu ja jõudis edetabelis 4. kohale.

2019. aastal võistles ta Van Amersfoort Racingu abiga nii Saksamaa kui ka Itaalia vormel 4 võistlustel. Ta võitis Saksamaa sarjas kokku kuus esikohta, neist kolm ühel nädalavahetusel Hockenheimringis. Tema kogutud 251 punktist piisas üldarvestuses 2. koha saamiseks. Ta on Itaalia meistrivõistlustel kogunud 12 võitu, neist kolm ühel nädalavahetusel Autodromo Nazionale Monzas. Ta kogus 369 punkti ja sellest sooritusest piisas tema esimest korda meistriks tulemiseks. Augustis andis Motoparki meeskond talle võimaluse läbida Euroformula lahtiste meistrivõistluste Silverstone'i voor. Esimese sõidu lõpetas ta kuuendana ja teise viiendana.

Kõrgemal tasemel. Vormel 3: 2020–2021

2020 
2019. aasta oktoobris läbis ta Valencias peetud Hitech Grand Prix Guardiga FIA vormel 3 meistrivõistlustel hooajajärgse katse. 2020. aasta jaanuaris selgus, et ta jätkab oma karjääri selles üksuses. Tolle hooaja tiimikaaslasteks osutusid samuti Red Bulli juunior Liam Lawson ja Renaulti juunior Max Fewtrell. Kolmandas voorus kogus Hauger Hungaroringil peetud võistluste ajal esimest ja viimast korda punkte, kus alustas sprindisõidus servast ja lõpetas lõpuks 3. positsioonil. Lõpuks sai ta üldarvestuses 17. koha 14 punktiga.

Üldiselt polnud esimene hooaeg vormel 3-s Haugeri jaoks lihtne ega edukas, kuna ta ei suutnud enamikus võidusõitudest punkte saavutada. 18 võidusõidust pidi norrakas katkestama vaid ühe korra Silverstone'is.

Hauger on osalenud hooajajärgsetel katsetel koos Prema Racinguga nii Kataloonias kui ka hiljem Jerezis. Katsete vältel oli Prema Racing koos Haugeriga olnud edetabeli esikümnes.

28. detsembril 2020 teatas meister Itaalia Prema Racing, et sõlmis Haugeriga lepingu 2021. aasta võistluseks.

2021 
Alates 2021. aastast otsustas Hauger sõlmida lepingu Prema Racinguga ning tema uuteks vormel 3 tiimikaaslasteks said Ferrari juuniorid Arthur Leclerc ja Olli Caldwell.

Juba hooaja avaetapp osutus Haugerile väga edukaks. Kvalifikatsioonis suutis ta saavutada parima tulemuse ning peamises võidusõidus esimese stardikoha. Sprindisõidus teenis Hauger paar punkti ning saavutas uue tiimiga esimese võidu. Järgnevate etappide jooksul sai Hauger järjepidevalt punkte, mis aitasid tal üldarvestuses liidrikoha säilitada. Võitlus meistritiitli eest kestis viimase etapini, kuna punktide vahe norraka ja tema peamise rivaali Jack Doohani vahel ei olnud enam suur ning mõlemal oli võimalus vormel 3 meistriks saada. Paraku kaks võidusõitu enne hooaja lõppu suutis Hauger punktide vahet suurendada nii, et Doohanil poleks enam võimalik meistriks saada ning võitis FIA 2021 vormel 3 meistritiitli. Üldarvestuses sai ta kokku 205 punkti, neli võitu ja 9 poodiumikohta.

Barcelonas peeti hooajajärgseid rehvikatseid vormel 3 autode arendamiseks ning ka Hauger on nendest katsetest osa võtnud .

Vormel 2: 2022–...

2022 
Peale edukat hooaega otsustas Prema Racing jätkata oma koostööd Dennis Haugeriga juba vormel 2-s ning sõlmis temaga lepingu 2022. aasta hooajaks. Esimest korda nelja aasta jooksul on Prema Racing täielikult vahetanud enda pilootide koosseisu. Koos Haugeriga hakkab võistlema Jehan Daruvala, kes on samuti üks Red Bulli juunioridest. 

Peale vormel 2 ülesastumist ei õnnestunud hooaja algus Haugeril niivõrd hästi, kui ta oleks oodanud. Esimesel sprindisõidul Bahreinis tal oli võimalus esimesed punktid saada, kuid ta jäi vaevalt 9ndaks. Ka Jiddah’s polnud õnn esialgu Haugeri poolel ning sprindisõidus oli ta punktidest väljas. Õnneks õnnestus tal peamises sõidus jõuda finišisse kuuendana ning koguda kaheksa punkti. 

Vormel 2 esimese poodiumkoha sai Hauger Imola etapi sprindisõidus, kuid tema jaoks see nädalavahetus ei lõppenud niivõrd õnnelikult, kuna peamise võidusõidu oli Hauger sunnitud katkestama kokkupõrke tõttu. 

28 võidusõidust saavutas Hauger kaks võitu – üks sprindisõidus ja üks peamises võidusõidus.

Terve hooaja vältel polnud võidusõitudeks kvalifitseerumine Haugeri tugevaim külg. Hooaja jooksul ei õnnestunud norrakal saavutada ühtegi esimest stardikohta ning kõige parem kvalifikatsioon oli tema jaoks Bakuus, mis andis talle võimaluse pühapäeval startida kolmandal kohal. 

Hooaja lõpuks sai Hauger punktide arvu järgi üldarvestuses 10. koha ning saavutas kaks võitu ja kokku neli poodiumit. Viiel võidusõidul oli Hauger napilt poodiumikohtadest välja jäänud ning lõpuks saavutas neljanda koha.

2023 
Peale edutut vormel 2 hooaega Prema Racinguga teatas Hauger, et järgmisest hooajast alustab koostööd uue tiimiga, MP Motorspordiga, kes tuli 2022. aastal vormel 2 meistriks. Uus leping tehti teatavaks vahetult enne hooaja viimast etapi Abu Dhabis, kuigi Hauger mainis kohe, et viimased kaks võidusõitu on ta veel koos Prema Racinguga. 

Dennis Haugeri uueks tiimikaaslaseks 2023. aasta hooajaks jäi Jehan Daruvala, kes on peale 2022. aasta vormel 2 hooaja lõppu samuti tiimi vahetanud. 

Hooaja esimesel etapil Bahreinis oli Haugeri jaoks kvalifikatsioon üsnagi edukas ja ta saavutas neljanda stardikoha pühapäevases võidusõidus. Hauger suutis saavutada teise koha sprindisõidus ja esimese poodiumi MP Motorspordiga, kuid pühapäevast võidusõidu oli ta sunnitud katkestama.  

Teine vormel 2 etapp toimus Jiddah`s, kus seekord tekkisid norrakal raskused kvalifikatsioonis. Kvalifikatsiooni lõpuks ei suutnud Hauger näidata parimat tulemust, nagu ta oleks soovinud, ning oli sunnitud pühapäevast võidusõitu alustama 15. stardikohast. Sprindisõidus jõudis Hauger finišisse kaheksandana, mis lisas talle üldarvestuses ühe punkti. Pühapäevases võidusõidus õnnestus Haugeril tõusta viiendale kohale ning teenida kümme punkti. 

Peale hooaja kahte esimest etappi asub Hauger üldarvestuses seitsmendal kohal ning järgmine etapp toimub Austraalias.

Red Bulli juunioride meeskond 
2017. aasta septembris teatas Red Bull Junior Team, et Dennis Hauger on üks uutest juunioritest, kellega nad on 2018. aastaks lepingu sõlminud. See andis talle võimaluse kardisõidust minna üle vormeliseeriatele.  Alates 2023. aasta vormel 1 hooaja algusest on Hauger üks neljast reservpiloodist Red Bull Racingus.

Isiklik elu 
Dennis Hauger on sündinud 17. märtsil 2003 Oslos, kuid kasvas üles Aurskogis. 

Dennis Haugeri huvi motospordi vastu algas juba siis, kui ta oli vaid kaheaastane. Tema vanemad ostsid talle tema esimese ATV. Nelja-aastaselt alustas Hauger motokrossiga tegelemist ning aasta hiljem juba gokardiga. 

Haugeri kiivri peal on kirjas tsitaat I never lose, either I win or I learn, mis motiveerib teda enda vigadest õppima ja järgmise eesmärgi saavutamise nimel töötama. 

Haugeri vanaema kinkis talle õnnetoova amuleti, kui Hauger hakkas kõrgemal tasemel  võistlema. Sellele amuletile on graveeritud Haugeri tähtkuju ja sünnikuupäev. Haugeri sõnul ta kannab seda amuletti kogu aeg ning usub, et see toobki talle õnne. 

Selleks, et oma karjääri arendamisega tõsisemalt tegeleda, otsustas Hauger oma õpinguid mitte jätkata ning peale põhikooli lõpetamist on vormel 1 tasemeni jõudmine tema prioriteet. Haugeri mänedžer on Harald Huysman. Ta on samuti endine võidusõitja, kes töötas varem Jenson Buttoniga ja avastas ka Kimi Räikkoneni talendi.

Suurimad saavutused 

 Itaalia vormel 4 meister aastal 2019
 Saksamaa vormel 4 – saavutas 2. koha
 FIA vormel 3 meister aastal 2021

Viited
DriverDB ametlik veebisait

Profiil aasta Red Bull Junior Team veebilehel

Norra autosõitjad
Sündinud 2003